Ақмола облысында жыл басынан бері 11 адам қызылша жұқтырды
DATE: 18:22, 04 Қаңтар 2024 | GMT +5
TITLE: Ақмола облысында жыл басынан бері 11 адам қызылша жұқтырды
URL: https://kaz.inform.kz/news/akmola-oblisinda-zhil-basinan-ber-11-adam-kizilsha-zhuktirdi-341ca4/
META: DATE: 18:22, 04 Қаңтар 2024 | GMT +5
TOTAL WORDS: 105
AUTHOR(S):
TEXT: Ақмола облысы бойынша санитарлық-эпидемиологиялық бақылау департаментінің басшысы Айнагүл Мусинаның мәліметінше, соңғы бірер айда өңірде қызылша жұқтырғандар саны артқан. – Өткен жылы Ақмола облысында қызылша жұқтырғандар саны 490 адамға жетсе, 379 жағдайда, эпидемиологиялық байланыс бойынша – 66, клиникалық – 47 расталды. Төртінші тоқсанда 340 жағдай тіркелді, яғни, өсім 30 есеге жоғары, – деді Айнагүл Мусина. Айтуынша, ауырғандардың 90 пайызы қызылшаға қарсы екпе алмаған. Оның ішінде 60 пайызы өздері немесе олардың атааналары бас тартқандықтан екпе алмаған. Қазіргі кезде, облыста 34 094 мөлшер екпе бар. Облыс бойынша 9 айдағы 8 734 балаға қызылшаға қарсы екпе салынды. Айта кетсек, бұдан бұрын Айжан Есмағамбетова Қазақстанда қызылшаның таралу себебін айтқан еді
